เงินบาทเปิดตลาด 30.75/78
ธนาคารซีไอเอ็มบีไทย รายงาน เงินบาทเปิดตลาดเช้านี้ที่ระดับ 30.75/78 แนวโน้มแข็งค่าตามตลาดหุ้น
27 ม.ค. 2554

ธนาคารซีไอเอ็มบีไทย รายงาน เงินบาทเปิดตลาดเช้านี้ที่ระดับ 30.75/78 แนวโน้มแข็งค่าตามตลาดหุ้น
นักบริหารเงินธนาคารซีไอเอ็มบีไทย กล่าวว่า เงินบาทเปิดตลาดเช้านี้ที่ระดับ 30.75/78 บาท/ดอลลาร์ ปรับตัวแข็งค่าจากช่วงปิดตลาดเย็นวานนี้ที่ระดับ 30.84/86 บาท/ดอลลาร์ ก่อนจะทยอยกลับมาปรับตัวอ่อนค่าอีกครั้งมาอยู่ที่ระดับ 30.80/83 บาท/ดอลลาร์ โดยเคลื่อนไหวในทิศทางเดียวกันกับภูมิภาค
"วันนี้(เงินบาท)น่าจะเคลื่อนไหว inline กับภูมิภาค ทุกตัวมี trend แข็งค่าตามตลาดหุ้นที่เป็นบวก" นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 82.11/15 เยน/ดอลลาร์ ปรับตัวแข็งค่าจากระดับ 82.20/24 เยน/ดอลลาร์ ส่วนเงินยูโรอยู่ที่ระดับ 1.3698/1.3702 ดอลลาร์/ยูโร ทรงตัวใกล้เคียงกับช่วงเย็นวานนี้ที่ระดับ 1.3702/1.3708 ดอลลาร์/ยูโร
นักบริหารเงิน คาดว่า วันนี้เงินบาทน่าจะเคลื่อนไหวในกรอบระหว่าง 30.75-30.95 บาท/ดอลลาร์ ซึ่งต้องจับตาดูแนวโน้มการปรับตัวของดัชนีตลาดหุ้น ส่วนผลการประชุมของธนาคารกลางสหรัฐ(เฟด) ไม่มีผลมากนัก เพราะเป็นไปตามที่ตลาดคาดการณ์ไว้ล่วงหน้า